CELEX: 32016D2132
Language: sl
Date: 2016-12-05 00:00:00
Title: Izvedbeni sklep Komisije (EU) 2016/2132 z dne 5. decembra 2016 o emisijah toplogrednih plinov za vsako državo članico za leto 2013, ki so vključene v Odločbo št. 406/2009/ES Evropskega parlamenta in Sveta

6.12.2016   
            
            
               SL
            
            
               Uradni list Evropske unije
            
            
               L 331/9
            
         IZVEDBENI SKLEP KOMISIJE (EU) 2016/2132
   z dne 5. decembra 2016
   o emisijah toplogrednih plinov za vsako državo članico za leto 2013, ki so vključene v Odločbo št. 406/2009/ES Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (1) in zlasti člena 19(6) Uredbe,
   ob upoštevanju naslednjega:
   
               (1)
            
            
               Odločba št. 406/2009/ES Evropskega parlamenta in Sveta (2) določa ravni emisij toplogrednih plinov (tj. dodeljene letne emisije) za vsako državo članico za vsako leto med 2013 in 2020 ter mehanizem za letno oceno skladnosti z navedenimi ravnmi. Dodeljene letne emisije za države članice so navedene v Sklepu Komisije 2013/162/EU (3) in izražene v tonah ekvivalenta CO2. Navedene količine so bile nazadnje prilagojene z Izvedbenim sklepom Komisije 2013/634/EU (4).
            
         
               (2)
            
            
               Člen 19 Uredbe (EU) št. 525/2013 določa postopek za pregled evidenc držav članic o emisijah toplogrednih plinov za namene ocenjevanja skladnosti z Odločbo št. 406/2009/ES. Pregled evidenc toplogrednih plinov za leto 2013 je bil odložen za eno leto, ker države članice svojih podatkov o emisijah za leto 2013 niso mogle pravočasno predložiti zaradi nedelovanja programske opreme Okvirne konvencije Združenih narodov o spremembi podnebja (UNFCCC), ki se uporablja za pripravo evidenc toplogrednih plinov in poročanje o njih. Pregled je bil zato opravljen na podlagi podatkov o emisijah za leto 2013, ki so bili Komisiji sporočeni aprila 2016 v skladu s postopki iz Poglavja III in Priloge XVI k Izvedbeni uredbi Komisije (EU) št. 749/2014 (5).
            
         
               (3)
            
            
               Skupne količine emisij toplogrednih plinov za leto 2013 za vsako državo članico, ki so vključene v Odločbo št. 406/2009/ES, bi morale upoštevati tehnične popravke in popravljene ocene, izračunane med pregledom in vključene v končna poročila o pregledu v skladu s členom 35 Uredbe (EU) št. 749/2014.
            
         
               (4)
            
            
               Zavoljo skladnosti z določbami člena 19(7) Uredbe (EU) št. 525/2013, ki določa datum objave tega sklepa kot začetek štirimesečnega obdobja, v katerem lahko države članice uporabljajo mehanizme prilagodljivosti iz Odločbe št. 406/2009/ES, bi moral ta sklep začeti veljati na dan objave –
            
         SPREJELA NASLEDNJI SKLEP:
   Člen 1
   Skupne količine emisij toplogrednih plinov za leto 2013 za vsako državo članico, ki so vključene v Odločbo št. 406/2009/ES in določene na podlagi popravljenih podatkov iz evidenc po končanem pregledu, izvedenem na podlagi člena 19(3) Uredbe (EU) št. 525/2013, so navedene v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 5. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 18.6.2013, str. 13.
   
      (2)  Odločba št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L 140, 5.6.2009, str. 136).
   
      (3)  Sklep Komisije 2013/162/EU z dne 26. marca 2013 o določitvi dodeljenih letnih emisij za države članice za obdobje od 2013 do 2020 v skladu z Odločbo št. 406/2009/ES Evropskega parlamenta in Sveta (UL L 90, 28.3.2013, str. 106).
   
      (4)  Izvedbeni sklep Komisije 2013/634/EU z dne 31. oktobra 2013 o prilagoditvi dodeljenih letnih emisij za države članice za obdobje od 2013 do 2020 v skladu z Odločbo št. 406/2009/ES Evropskega parlamenta in Sveta (UL L 292, 1.11.2013, str. 19).
   
      (5)  Izvedbena uredba Komisije (EU) št. 749/2014 z dne 30. junija 2014 o strukturi, obliki, postopkih predložitve in pregledu informacij, ki jih sporočajo države članice v skladu z Uredbo (EU) št. 525/2013 Evropskega parlamenta in Sveta (UL L 203, 11.7.2014, str. 23).
   
      PRILOGA
      
                  Država članica
               
               
                  Emisije toplogrednih plinov za leto 2013, ki jih zajema Odločba št. 406/2009/ES
                  (v tonah ekvivalenta ogljikovega dioksida)
               
            
                  Belgija
               
               
                  74 264 633 
               
            
                  Bolgarija
               
               
                  22 238 074 
               
            
                  Češka
               
               
                  61 457 570 
               
            
                  Danska
               
               
                  33 705 936 
               
            
                  Nemčija
               
               
                  460 204 908 
               
            
                  Estonija
               
               
                  5 752 963 
               
            
                  Irska
               
               
                  42 206 805 
               
            
                  Grčija
               
               
                  44 184 593 
               
            
                  Španija
               
               
                  200 277 677 
               
            
                  Francija
               
               
                  366 116 651 
               
            
                  Hrvaška
               
               
                  15 125 525 
               
            
                  Italija
               
               
                  273 349 154 
               
            
                  Ciper
               
               
                  3 938 120 
               
            
                  Latvija
               
               
                  8 776 857 
               
            
                  Litva
               
               
                  12 449 462 
               
            
                  Luksemburg
               
               
                  9 365 298 
               
            
                  Madžarska
               
               
                  38 436 981 
               
            
                  Malta
               
               
                  1 250 779 
               
            
                  Nizozemska
               
               
                  108 253 385 
               
            
                  Avstrija
               
               
                  50 097 324 
               
            
                  Poljska
               
               
                  186 095 049 
               
            
                  Portugalska
               
               
                  38 610 318 
               
            
                  Romunija
               
               
                  72 718 616 
               
            
                  Slovenija
               
               
                  10 925 247 
               
            
                  Slovaška
               
               
                  21 080 248 
               
            
                  Finska
               
               
                  31 588 117 
               
            
                  Švedska
               
               
                  35 278 781 
               
            
                  Združeno kraljestvo
               
               
                  339 450 356